Συζήτηση:Περίτα Ινδίας/Πρόταση διαγραφής

message: Διαγραφή Μόνο μια πηγή ως αναφορά ύπαρξης της πόλης, αλλά και αυτή χωρίς να ορίζεται, ενώ όπως αναφέρεται κι εντός κειμένου και αυτή η τελευταία δεν προσφέρει πολλές πληροφορίες καθώς η όλη κατάσταση θύμιζε... "αραβικό τηλέφωνο"... Ο ένας που το έμαθε από τον άλλον, ο οποίος το διάβασε από τον τρίτο, ο οποίος το άκουσε από τον τέταρτο... Δεν γράφουμε εγκυκλοπαίδεια έτσι... --Montjoie-Saint-Denis !!! συζήτηση 18:45, 4 Δεκεμβρίου 2016 (UTC)
 Διαγραφή Παντελώς αμφισβητίσιμη η ύπαρξη της πόλης, με μια μόνο πηγή να αναφέρεται σε αυτή και όπως λέει και ο Χρήστης:Glorious 93 με τη μορφή προφορικών αναφορών.--Texniths (συζήτηση) 18:57, 4 Δεκεμβρίου 2016 (UTC)
Λογοκλοπή και διαστρεύλωση του Σέλευκου από το The Hellenistic Settlements in the East from Armenia and Mesopotamia to Bactria and India (σ. 310) του G.M. Cohen, όπου -σε υποσημείωσή του για άλλο θέμα, τη Βουκεφαλία- παρουσιάζει τα γραφόμενα του Πλούταρχου: «"it is said" that when a dog named Peritas that belonged to Alexander died the king founded a city, and gave it the dog's name!». Τίποτε άλλο.  Διαγραφή →34kor34 (συζήτηση) 13:44, 6 Δεκεμβρίου 2016 (UTC)
Οι πληροφορίες το λήμματος μπορούν (όπως στην αγγλική) να ενσωματωθούν στο λήμμα για το σκύλο του Αλέξανδρου Περίτα. Εφόσον όμως δεν υπάρχει, και οι πληροφορίες της πόλης μπορούν να ανακτηθούν εύκολα ή να μεταφραστούν από το αγγλικό λήμμα,  Διαγραφή Wolfymoza (συζήτηση) 07:31, 7 Δεκεμβρίου 2016 (UTC)
replies: text: Σκοπεύω Wolfymoza να επιμεληθώ το λήμμα της Βουκεφαλίας, οπότε θα βάλω εκεί την πληροφορία για το σκύλο, όπως κάνει o Cohen. Εικάζω ότι οι προσθήκες του Σέλευκου στο λήμμα πρέπει να είναι, όπως και στις υπόλοιπες, ανάλογες περιπτώσεις, λογοκλοπή (συν αλλοίωση) από το Hellenistic Settlements in the East from Armenia and Mesopotamia to Bactria and India. →34kor34 (συζήτηση) 07:56, 7 Δεκεμβρίου 2016 (UTC)
 Διατήρηση Πόλη που αναφέρεται σε γεωγραφική εγκυκλοπαίδεια του 5ου αιώνα και έχει φτάσει σε εμάς μέχρι σήμερα 1500 χρόνια μετά. Το αν το λήμμα έχει οτιδήποτε λάθος, ή εκτίμηση χρήση, αυτό θα πρέπει να αφαιρεθεί, αλλά δεν επηρεάζει την εγκυκλοπαιδικότητα. --Focal Point 14:15, 9 Δεκεμβρίου 2016 (UTC)

text: Πού βλέπεις να υπάρχει αναφορά Focal Point; Ούτε ο Πλούταρχος δεν αναφέρει ονομασία πόλης, αλλά μια φήμη σχετικά με το σκύλο: «λέγεται δὲ καὶ κύνα Περίταν ὄνομα τεθραμμένον ὑπ᾽ αὐτοῦ καὶ στεργόμενον ἀποβαλών κτίσαι πόλιν ἐπώνυμον». Το πόλιν ἐπώνυμον δε σημαίνει καν ότι η υποτιθέμενη πόλη λεγόταν Περίτα, αλλά ότι ονομάστηκε από το σκύλο, όπως η Βουκεφαλία από το Βουκεφάλα. Γιατί λοιπόν να μην αποκαλέσουμε την υποτιθέμενη πόλη Περιτία; Αλλά και να υπήρχε ονομασία, πάλι δε θα ήταν εγκυκλοπαιδική -η «πόλη» είναι ανύπαρκτη στη βιβλιογραφία. →34kor34 (συζήτηση) 15:17, 9 Δεκεμβρίου 2016 (UTC)
Ώπα,. ώπα... μπερδεύτηκα με όλες τις προτάσεις αυτές. Τα όσα έγραφα αφορούν λήμματα που προέρχονται από τον Στέφανο το Βυζάντιο. Για το λήμμα αυτό είχα αποφασίσει να βάλω διαγραφή ή το πολύ ουδέτερο. Ευχαριστώ πολύ για την ειδοποίηση (και την εξήγηση - αν και το είχα αντιληφθεί το θέμα), μπορεί να περνούσαν μέρες και να μην το έβλεπα. Και πάλι ευχαριστώ. --Focal Point 18:40, 9 Δεκεμβρίου 2016 (UTC)
 Ουδετερότητα Δε με επηρεάζει το «πόλιν ἐπώνυμον», αφού εξηγεί καλά το όνομα, είναι συνήθης έκφραση, αλλά δεν είναι δουλειά μας να δημιουργήσουμε λήμματα με αποδελτίωση μιας πρότασης του Πλουτάρχου. Ο Πλούταρχος την αναφέρει περαστικά, δεν είναι γεωγράφος, ούτε το κείμενο σε εγκυκλοπαίδεια, όπως του Βυζαντίου. Αν ήταν απλά έστω στον Κλαύδιο Πτολεμαίο, θα πρότεινα διατήρηση. Αν υπάρχει στον Cohen και αλλού (σε μελετητές που μπορούν να κάνουν οι ίδιοι αποδελτίωση), να το ξανασυζητήσουμε. --Focal Point 18:40, 9 Δεκεμβρίου 2016 (UTC)
|}
thread_title:  [[Περίτα Ινδίας]]